Document ID: 31998R2780

ΚΑΝΟΝΙΣΜΟΣ (ΕΚ) αριθ. 2780/98 ΤΟΥ ΣΥΜΒΟΥΛΙΟΥ της 17ης Δεκεμβρίου 1998 για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠAΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 2505/96 (1), το Συμβούλιο προέβη στο άνοιγμα κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα 7 ότι κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους κατά το δυνατόν όρους 7 ότι, ως εκ τούτου είναι σκόπιμο να ανοιχθούν κοινοτικές δασμολογικές ποσοστώσεις με μειωμένο ή μηδενικό δασμό ανάλογα με τις εκάστοτε ποσότητες, να αυξηθούν οι ποσότητες και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς να διαταραχθεί η ισορροπία των αγορών των εν λόγω προϊόντων 7
ότι δεν είναι πλέον προς το συμφέρον της Κοινότητας να διατηρηθεί κοινοτική δασμολογική ποσόστωση για ορισμένα προϊόντα που καλύπτονται από τον προαναφερόμενο κανονισμό, και ότι τα προϊόντα αυτά πρέπει, επομένως, να διαγραφούν από τον πίνακα του παραρτήματος Ι 7
ότι, προκειμένου να ληφθούν υπόψη οι τροποποιήσεις της συνδυασμένης ονοματολογίας, ορισμένοι κωδικοί Taric πρέπει να τροποποιηθούν,
ότι, λόγω του μεγάλου αριθμού τροποποιήσεων με ισχύ από 1ης Ιανουαρίου 1999 και για να διασαφηνιστεί η κατάσταση για τους χρήστες, οι τροποποιήσεις αυτές πρέπει να επέλθουν με αντικατάσταση του πίνακα του παραρτήματος Ι του εν λόγω κανονισμού από τον πίνακα του παραρτήματος του παρόντος κανονισμού 7
ότι, κατά συνέπεια, ο εν λόγω κανονισμός (ΕΚ) αριθ. 2505/96 πρέπει να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕK) αριθ. 2505/96 τροποποιείται ως εξής:
1. Για την ποσοστωτική περίοδο από 1ης Ιανουαρίου έως 31 Δεκεμβρίου 1998:
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2934 μεταβάλλεται σε 4 500 000 μονάδες,
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2945 μεταβάλλεται σε 2 700 τόνους,
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2949 μεταβάλλεται σε 12 000 000 μονάδες,
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2957 μεταβάλλεται σε 55 000 000 μονάδες,
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2959 μεταβάλλεται σε 60 000 τόνους,
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2963 μεταβάλλεται σε 1 000 000 000 μονάδες.
2. Για την ποσοστωτική περίοδο από 1ης Ιουλίου έως 31 Δεκεμβρίου 1998:
- ο όγκος των ποσοστώσεων της δασμολογικής ποσόστωσης με αύξοντα αριθμό 09.2935 μεταβάλλεται σε 60 000 τόνους.
3. Η ποσοστωτική περίοδος για τη δασμολογική ποσόστωση με αύξοντα αριθμό 09.2957 αντικαθίσταται από 1. 1. - 31. 12. 1998.
Άρθρο 2
Ο πίνακας του παραρτήματος Ι του κανονισμού (ΕΚ) αριθ. 2505/96 αντικαθίσταται από τον πίνακα του παραρτήματος του παρόντος κανονισμού.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998 όσον αφορά τα σημεία 1 και 3 του άρθρου 1, από την 1η Ιουλίου 1998 όσον αφορά το σημείο 2 του αυτού άρθρου και από την 1η Ιανουαρίου 1999 όσον αφορά το άρθρο 2.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1998.

Labels: 3
1
6